पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की सुनामी में कई संक्रमित अपनी जान गंवा रहे है। संक्रमितों की मौत से परिजन भी सदमे से उबर नहीं पा रहे है। शहर के पाबूपुरा में ऐसा ही एक मामला देखने को मिला। कोरोना संक्रमित पति की मौत से आहत उसकी पत्नी ने दाह संस्कार के कुछ देर बाद ही अपने घर में फंदा लगाकर जान दे दी। पुलिस ने शव की कार्रवाई कर परिजन को सौंपा। घटना में मर्ग की कार्रवाई की गई है।
रातानाडा थानाधिकारी लीलाराम ने बताया कि सिविल एयरपोर्ट रोड पाबूपुरा निवासी रविकांत पुत्र विक्रांत नायक ने रिपोर्ट दी। इसमें बताया कि उसके भाई सूर्यकांत की कोरोना संक्रमण से मौत हो गई थी। सूर्यकांत की मौत के कारण सभी परिजन सदमे में थे। सूर्यकांत का अंतिम संस्कार करने के थोड़ी देर पश्चात सूर्यकांत की पत्नी ममता उर्फ प्रेम कंवर ने घर पर फंदा लगा लिया। उसे फंदे से उतार कर परिजन अस्पताल लेकर पहुंचे। तब तक उसकी मौत हो चुकी थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn